Betash er efter flere års medlemskab blevet bortvist fra et træningscenter pga af truende adfærd. Han føler sig diskrimineret og kræver en undskyldning - for han har slet ikke truet - tværtimod er han blevet kaldt ludersøn

- Det vil betyde så meget for mig, at I ser den og deler den.

- Grunden til det er, at det her kan være dig, der sidder i samme situation om et par år, eller dig der oplever denne form for mobning til du får nok, og siger op fra centeret.

De kan stemple dig som truende

- Det kan være dig de pådutter særregler for at få dig til at stoppe.

- Det kan være dig de stempler som 'truende', selvom du intet har gjort.

- Det kan være dig, de smider ud i kulden, når du blot vil træne og socialisere dig med mennesker.

Aner ikke hvilke konsekvenser det kan få for folk

Sådan skriver Behtash - manden bag blogger-navnet Body-'B'east - om den 16 minutter lange video-forklaring han lagde på nettet i går.

Behtash - som er kendt på nationen! for indlæg om opdragelse og tørklæder - synes nemlig træningscentret nehandler ham så urimeligt og diskriminerende, at han beder om en undskyldning:

- Fitness dk er ikke klar over, hvor store konsekvenser denne slags mobning har for folks liv.

Se også: Pivpumpet dansk mester: Nedern ingen gider skrive om fitness

Man kan miste lysten til træning og ende i lort

- Man kan miste lysten til træning og ende i lort efterfølgende, skriver Behtash, der har høstet mere end 1500 likes og 576 delinger på sit budskab.

- Jeg har fået at vide, at det er bedst, at jeg feks træner udenfor myldretid.

- Jeg har fået at vide, at jeg ikke må tage billeder, selvom alle andre må, skriver Behtash, men hvad siger du?

Se også: Nægter at tørre sin egen sved op i træningscenteret

Kan du forstå at Behtash følger sig diskrimineret - og har du også oplevet, at der er særregler for nogle i træningscentret?

Fittnessdk vil ikke udtale sig om personsager, men skriver om sagen:

- Vi skal fastslå, at Behtash er informeret om årsagen til sin udelukkelse og at vi fastholder udelukkelsen.

- Vi har naturligvis ingen interesse i at udelukke noget medlem fra fitness dk.

- Når det alligevel ind i mellem er nødvendigt, skyldes dette udelukkende tungtvejende årsager som truende adfærd, manglende overholdelse af vore reglementer, dårlig opførsel herunder manglende respekt for vore medarbejdere og deres anvisning, men også at der smides med udstyr eller manglende oprydning efter sig selv, støjende adfærd eller blufærdighedskrænkelse, skriver Fitnessdk.